Diari Oficial de la Generalitat Valenciana


Sumari del DOGV 4755, del 18-05-2004 (2004/4814)

Notificació a Manuel Pérez Peña. Expedient número 122/2004.
-----------------------------------------------------------

### Dades del document

Número de DOGV
:   4755

Data del DOGV
:   18-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4814


Organisme emissor
:   Conselleria de Territori i Habitatge

Tipus de document
:   Anunci

Notificació a Manuel Pérez Peña. Expedient número 122/2004. [2004/E4814]
  
De conformitat amb el que s'ha acordat per aquesta Subsecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú; mitjançant el present edicte, es notifica a Manuel Pérez Peña, amb últim domicili conegut a l'avinguda d'Ausiàs March, 53, 1ª, de València, la mesura cautelar de data 7 d'abril de 2004, dictada pel director territorial de Territori i Habitatge de València, en l'expedient sancionador número 122/0141 JFL que s'està tramitant a l'Àrea de la Inspecció del Territori:
  
Vistes les actuacions practicades en l'expedient sancionador de referència.
  
Vist l'acord d'iniciació de l'indicat expedient en què li ha sigut imputat a Manuel Pérez Penya la comissió d'una infracció administrativa a la Llei de la Generalitat Valenciana 11/1994, de 27 de desembre, d'Espais Naturals Protegits de la Comunitat Valenciana en base als següents fets:
  
Que en data 4 de novembre de 2003, la guarderia del Parc Natural de l'Albufera va poder constatar que a la parcel·la 6, polígon 8, del terme municipal de Sueca, ubicada dins de l'àmbit territorial del Parc Natural de l'Albufera i propietat de Manuel Pérez Peña, la construcció d'un habitatge de 70 m2, d'una sola planta, destinat clarament a un ús residencial ja que la tipologia constructiva determina l'ús posterior, portes estretes d'alumini lacades en blanc, finestrals amb persianes del mateix material, distribució interior amb divisió en habitacions, cuina, bany, xemeneia, etc, sobre sòl qualificat com a protecció especial agrícola, sense que s'haja sol·licitat llicència municipal ni autorització per a això al Parc Natural, i contravé el que estableix el Decret 71/1993, de creació del Parc Natural de l'Albufera i el Pla d'Ordenació dels Recursos Naturals de la Conca Hidrogràfica de l'Albufera.
  
De conformitat amb el que disposa l'article 15 de la Llei de la Generalitat Valenciana 11/1994, de 27 de desembre, d'Espais Naturals Protegits de la Comunitat Valenciana, en relació amb l'acord del Govern Valencià de 10 de setembre de 2002, pel qual s'aprova el Catàleg de Zones Humides de la Comunitat Valenciana, la zona on es portaren a terme els fets denunciats està considerada com a zona humida, i resulta obligada la persecució d'actuacions que com la denunciada són susceptibles de provocar la seua recessió i la degradació.
  
El Parc Natural de l'Albufera adquireix un important paper en el context general de les zones humides europees com a àrea d'acollida d'aus, i es troba inclòs en el llistat de zones humides d'importància internacional establert per raó del conveni fet a Ramsar el 2 de febrer de 1971.
  
El Parc Natural de l'Albufera està considerat com a zona de protecció especial de conformitat amb el que disposa l'article 14 de la Directiva 74/409 CEE sobre conservació d'aus silvestres.
  
Vist que, en atenció als referits fets, i sense prejutjar el fons de la resolució definitiva del procediment, pareix que en el present cas concorren els suficients indicis racionals o elements objectius sobre la vertadera existència dels fets il·lícits i sobre la presumpta culpabilitat de la persona imputada.
  
Vist que, si no s'adopta immediatament cap tipus de mesura provisional i a la vista de l'estat en què es troba la tramitació de l'expedient, el transcurs del temps que resta per a finalitzar el procediment podia fer perillar les condicions mediambientals de l'entorn en què es troba la construcció, Parc Natural de l'Albufera, sòl qualificat de protecció especial agrícola en el Pla d'Ordenació dels Recursos Naturals de la Conca Hidrogràfica de l'Albufera.
  
Vist que, d'acord amb el que antecedeix es fa necessària l'adopció de la mesura cautelar que consisteix en la paralització de la construcció de l'edificació construïda en la parcel·la 6, del polígon 8, del terme municipal de Sueca, mesura prevista expressament en l'article 15.2 del Reial Decret 1398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora i que resulta idònia i proporcionada de cara a la consecució dels efectes assenyalats.
  
Vist els articles 136 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú, i article 15 del Reial Decret 1398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora i la resta de normes de general i pertinent aplicació, s'acorda:
  
Ordenar amb caràcter cautelar a Manuel Pérez Peña, la paralització de la construcció de l'edificació construïda en la parcel·la 6, del polígon 8, del terme municipal de Sueca. El que es portarà a efecte en el termini de 5 dies comptadors a partir de la recepció de la notificació del present acord, en cas contrari, es procedirà de forma subsidiària a la reparació del dany causat a la seua costa.
  
Que es notifique el present acord als interessats amb menció expressa als requisits exigits en l'article 58.2 de la Llei 4 /1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra el present acord no cal cap recurs per tractar-se d'un acte de tràmit no definitiu en via administrativa, no obstant això, per l'interessat podrà utilitzar-se qualsevol altra via que estime oportú.